Diari Oficial de la Generalitat Valenciana


Sumari del DOGV 6113, del 30-09-2009 (2009/10733)

ORDRE de 17 d'agost de 2009, de la Conselleria de Medi Ambient, Aigua, Urbanisme i Habitatge, per la qual s'aprova la delimitació parcial del camí ramader assegador de los Molinos, al terme municipal de Biar, en el tram que comprén el límit de la forest conjunta de Montes de Biar, al paratge del Pinar de Camús, d'aquest terme municipal.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6113

Data del DOGV
:   30-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10955


Data del document
:   17-08-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Biar
    * legislació
    * via rural

ORDRE de 17 d'agost de 2009, de la Conselleria de Medi Ambient, Aigua, Urbanisme i Habitatge, per la qual s'aprova la delimitació parcial del camí ramader assegador de los Molinos, al terme municipal de Biar, en el tram que comprén el límit de la forest conjunta de Montes de Biar, al paratge del Pinar de Camús, d'aquest terme municipal. [2009/10126]  
La classificació dels camins ramaders del terme municipal de Biar s'aprova mitjançant ordre ministerial el 13 de març de 1975 i es publica en el Butlletí Oficial de la Província d'Alacant el 24 d'abril de 1975. El camí ramader denominat assegador de los Molinos està classificat amb una amplària legal de 20,89 metres.  
En data 3 de desembre de 2007, el conseller de Medi Ambient, Aigua, Urbanisme i Habitatge dicta una resolució, a proposta de la Direcció General de Gestió del Medi Natural, per la qual s'acorda autoritzar l'inici de l'expedient de la delimitació parcial del camí ramader denominat assegador de los Molinos en el tram que comprén els límits de la forest conjunta de Montes de Biar, al paratge del Pinar de Camús, del terme municipal de Biar, a la província d'Alacant.  
Durant la tramitació de l'expedient la Direcció Territorial d'Alacant ha efectuat les actuacions procedents, que consten en aquest, d'acord amb el que disposa l'article 8 de la Llei 3/1995, de 23 de març, de camins ramaders, com també la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de normativa de general i pertinent aplicació.  
De conformitat amb l'anunci d'inici de les operacions de fitació, el dia 29 d'abril de 2008, al lloc i l'hora anunciats, es van dur a terme els corresponents treballs que es reflecteixen en l'acta de fitació.  
Finalitzats aquests treballs, es va comunicar als assistents la continuació de l'acte de fitació el dia 10 de juny de 2008, i es va efectuar la fitació provisional del tram del camí ramader afectat, per a la qual cosa es pren com a base la classificació dels camins ramaders del municipi de Biar.  
En les actes de data 29 d'abril de 2008 i 10 de juny de 2008 es recullen les manifestacions i les al·legacions de Alejandro Urios Aracil, Jorge Sempere Gisbert i José Gisbert Francés, presents en aquests treballs.  
Finalitzades aquestes operacions, al juny de 2008 es formula la proposició de la delimitació parcial del camí ramader esmentat, les característiques del qual són les següents:  
Longitud delimitada: 2.000 m  
Amplària legal: 20,89 m  
Superfície delimitada: 42.260 m 2   
Superfície total apropiada indegudament: 39.400 m 2.  
En el punt cinqué de la proposició de delimitació, figura la llista d'adjacències i d'apropiacions indegudes.  
En data 21 de juliol de 2008, s'anuncia en el Diari Oficial de la Comunitat Valenciana (DOCV), de conformitat amb el que disposa l'article 86 de la Llei 30/1992, de 26 de novembre, de règim jurídic de les administracions públiques i del procediment administratiu comú, informació pública de la proposició de delimitació durant el termini d'un mes a partir de l'endemà a la publicació d'aquest anunci en el DOCV.  
Així mateix, es va complir al tràmit d'audiència establit en l'article 84 de la Llei 30/1992 esmentada, i es va atorgar als interessats un termini de quinze dies per a al·legar i presentar tots els documents i justificants que estimaren pertinents.  
Una vegada finalitzat aquest termini, Alejandro Urios Aracil i Jorge Sempere Gisbert van presentar al·legacions a la proposta de delimitació.  
En data 18 de novembre de 2008, l'enginyera operadora dicta informe tècnic a les al·legacions presentades pels interessats esmentats anteriorment, corresponents al període de fitació i al període d'exposició pública del projecte de delimitació parcial de l'assegador de los Molinos, en el tram que comprén els límits de la forest conjunta de Montes de Biar, al paratge de la Pineda de Camús, terme municipal de Biar.  
En idèntica data, també es dicta informe de la direcció facultativa, en el qual s'inclouen les contestacions a les al·legacions dels interessats, ja redactades en l'informe tècnic anteriorment esmentat. Així mateix, conclou:  
«Primer. Favorablement respecte a la desestimació de les al·legacions presentades basant-se en els fonaments de dret exposats anteriorment.  
Segon. Favorablement a l'aprovació de la delimitació parcial de l'assegador de los Molinos en el tram que comprén els límits de la forest conjunta de Montes de Biar, al paratge de la Pineda de Camús, terme municipal de Biar, d'acord amb la proposició de delimitació i plans que consten en l'expedient i les característiques de la qual són les següents:  
Longitud: 2.023 m  
Amplària: 20,89 m  
Superfície: 42.260 m²   
Tercer. Favorablement al fet que es cancel·len totalment o parcial quantes inscripcions registrals resulten contradictòries amb la delimitació.  
Quart. Favorablement a iniciar la pràctica de la fitació del tram delimitat.»  
En data 1 d'abril de 2009, l'enginyera operadora dicta diligència per la qual, d'ofici, es rectifica l'error material observat en la proposició de delimitació, on diu:   
Longitud delimitada: 2.000 m  
Superfície delimitada: 42.261 m²   
Ha de dir:  
Longitud delimitada: 2.023 m  
Superfície delimitada: 42.260 m²  
En data 6 d'abril de 2009, té entrada en el Registre General de la Conselleria un ofici al qual s'adjunta l'expedient de delimitació i la proposta de resolució de data 19 de novembre de 2008, en la qual el director territorial d'Alacant de la Conselleria de Medi Ambient, Aigua, Urbanisme i Habitatge proposa l'aprovació de la delimitació parcial del camí ramader assegador de los Molinos, en el tram que comprén els límits de la forest conjunta de Montes de Biar, al paratge de la Pineda de Camús, del terme municipal de Biar, en idèntics termes de l'informe de la direcció facultativa, anteriorment referit.  
En data 19 de maig de 2009, la tècnica del Servei de Gestió Forestal dicta informe favorable a l'aprovació de la delimitació parcial del camí ramader esmentat, en idèntics termes expressats en la proposta de resolució del director territorial d'Alacant.  
En data 26 de maig de 2009, el Servei de Gestió Forestal dicta informe favorable a l'aprovació de la delimitació parcial del camí ramader, una vegada comprovada que la tramitació de l'expedient de delimitació és concorde amb la legislació vigent.  
En data 26 de maig de 2009, la directora general de Gestió del Medi Natural dicta proposta d'aprovació de la delimitació parcial del camí ramader, en els termes descrits en el projecte de delimitació parcial i la resta de documentació escrita i gràfica que s'hi adjunta   
L'article 8 de la Llei 3/95, de 23 de març, de camins ramaders, defineix la delimitació com l'acte administratiu que determina els límits dels camins ramaders, de conformitat amb el que estableix l'acte de la classificació.  
Per consegüent, a l'acte de classificació competeix la constatació de les característiques físiques generals i l'existència del camí ramader, mentre que a la delimitació li correspon la determinació de les característiques físiques especials.  
Per tant, la delimitació es configura no sols com a acte subordinat a la classificació, sinó també com a acte d'execució i complement d'aquesta. Complement indispensable sobretot en aquells trams en què siga necessària una especial precisió en la determinació de l'amplària i els límits dels camins ramaders.  
Vist l'informe favorable de l'Advocacia General de la Generalitat de data 29 de juliol de 2009, rebut en el Servei de Gestió Forestal en data 31 de juliol de 2009.  
Vistes la Llei 3/95, de 23 de març, de camins ramaders, la Llei 30/92, de 26 de novembre, de règim jurídic de les administracions públiques i del procediment administratiu comú, la Llei 14/2003, de 10 d'abril, de patrimoni de la Generalitat Valenciana, i la resta de disposicions concordants.  
ORDENE  
Primer  
Aprovar la delimitació parcial de l'assegador de los Molinos en el tram que comprén els límits de la forest conjunta de Montes de Biar, al paratge del Pinar de Camús, del terme Municipal de Biar, d'acord amb la proposició de delimitació i els plànols que consten en l'expedient, les característiques de la qual són les següents:  
Longitud: 2.023 m  
Amplària: 20,89 m  
Superfície: 42.260 m²   
Segon  
Desestimar les al·legacions presentades per Alejandro Urios Aracil, Jorge Sempere Gisbert i José Gisbert Francés, de conformitat amb les contestacions efectuades per l'enginyera operadora en l'informe de data 18 de novembre de 2008.  
Tercer  
Efectuar la cancel·lació total o parcial de quantes inscripcions registrals resulten contradictòries amb la delimitació.  
Quart  
Iniciar el procediment de fitació del camí ramader assegador de los Molinos, en el tram que comprén els límits de la forest conjunta de Montes de Biar, al paratge del Pinar de Camús, del terme municipal de Biar.  
València, 17 d'agost de 2009.- El conseller de Medi Ambient, Aigua, Urbanisme i Habitatge, p. a. (article 7 del Decret 131/2007, de 27 de juliol, DOCV núm. 5566, de 30.07.2007): M. Ángeles Ureña Guillem.